FA Cup
Cup alkaa elokuussa, jolloin järjestetään ylimääräinen karsintakierros matalilla sarjatasoilla pelaaville joukkueille. Tälle kierrokselle voi osallistua lähes mikä tahansa Englannin jalkapalloliiton eli FA:n jäsenseura, jolla perusasiat ovat kunnossa. Tämän jälkeen pelataan esikierros, neljä karsintakierrosta ja kuusi varsinaisen cupin kierrosta sekä välierät ja loppuottelu. Kaikki Englannin Valioliigassa ja The Football Leaguen sarjoissa pelaavat joukkueet saavat osallistua, samoin kuin liigan ulkopuoliset seurat, mikäli ne ovat osallistuneet edelliskaudella FA Trophyyn tai FA Vaseen ja pelaavat seuraavalla kaudella jossakin sarjassa. Seuralla pitää olla myös mitat täyttävä stadioni.
Portugalin cup
Portugalin cup () on portugalilainen jalkapallokilpailu, joka pelataan pudotussysteemillä, ilman rangaistuspotkuja. Cup käynnistyi vuonna 1938, mutta toimi jo aiemmin nimellä "Campeonato de Portugal". Cupiin osallistuu joukkueita Portugalin sarjoista 3. divisioonasta lähtien. Cupin menestynein joukkue on SL Benfica jolla on 26 voittoa Portugalin jalkapalloliitto organisoi cupia. Finaali pelataan nykyään Estádio Nacional -stadionilla Jamorissa Lissabonin lähellä.